JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Benny Gantzi alustatud koalitsioonikõnelused ummikus
Koroonaviirus sulges Iisraeli
Serbia avab Jeruusalemmas ametliku riigikontori
Sinivalge bloki juhi Benny Gantzi alustatud koalitsioonikõnelused
uue valitsuse moodustamiseks Iisraeli ei paista tuult purjedesse saavat.
Ta oli veendunud, et osa Likudi blokki kuuluvaist parteidest
oleks vägagi valmis ühinema Sinivalge juhitud valitsusega
ja hülgama partnerluse Likudiga.
Seda siiski ei juhtunud. Tegelikult läks asi vastupidi,
sest viimastel päevadel tehtud arvamusküsitlused näitavad selgelt,
et Netanyahu juhitud koalitsioon
saaks nüüd korraldatud valimistel parlamenti juba selge enamuse.
Samas saaks endiselt peaministriks oleva Netanyahu Likudi partei
juba rohkem kui 40 mandaati,
ja Benny Gantzi Sinivalge mandaadisaak langeks 30-le.
Endiselt toetab Netanyahu saamist peaministriks nüüd juba 60 % rahvast
ja Gantzi pooldajaid on sellest vaid pool ehk 30 %.
Üks parlamentäär, kes kuulub
Benny Gantzi peaministrina toetava Araabia Ühendnimekirja blokki,
teatas avalikult, et judaism ja sionism tuleb Iisraelist välja juurida.
Heba Yazbak, Knesseti araablasest rahvaesindaja,
rääkis, et üheks tema partei sihiks
on kaotada nii Iisraeli juudi loomus kui sionism rahvusaatena.
Seepärast on nad toetanud Gantzi peaministriks saamist,
sest usuvad, et ta on altim araabiaparteide mõjudele,
isegi kui nad ei pääseks moodustatavasse valitsusse.
Mõned araablaste grupid olid vastu Yazbaki rahvaesindaja kandidatuurile,
sest ta on teatanud avalikult,
et toetab relvastatud võitlust Iisraeli vastu
ja toetab samas terrorismi selle osana.
Mitmed Gantzi Sinivalge bloki liikmed on selgeks teinud,
et nii mõtlevate araabiaparteidega valitsust koos tegema ei hakata.
Globaalseks pandeemiaks arenenud koroonaviirus
ehk ametliku nimega COVID-19
on sulgenud peaaegu täielikult ka Iisraeli,
järgides sama mustrit, mis on vallutanud suurema osa Euroopast
ja liikunud ka enamusse USAst.
Kuigi Iisrael on pääsenud seni väga madalate inimohvritega,
on haigestunute arv kasvu jätkanud ja ületas nädala algul juba 1500 piiri.
Nakatunuid on mitu korda rohkem.
Riiki saabumise keeld pole veel nii tõhusalt mõjunud,
et liikumispiiranguist saaks loobuda, ja inimestel on palutud kodus püsida.
Suletud on hotellid, restoranid ja kõik avalikud kogunemispaigad
ning liikumine on lubatud vaid vältimatutel juhtudel.
Poed ja apteegid, ning vältimatud avalikud teenused,
nagu tervishoiuga seotud kohad on endiselt lahti ja rahva käsutuses.
Valitsus on siiski seadnud karmi järelvalve,
tagamaks, et koroonaviiruse levik lähikontaktide kaudu peatuks.
Massiline töötus paneb seega proovile ka Iisraeli majanduse
keset tihedaimat turismisesooni.
Kogunemispiiranguid rohkem kui 5-liikmelistes gruppides
peeti islamistide seas solvanguks,
kui nad püüdsid oma kombe järgi Templimäele palvustele minna.
Moslemiäärmuslased alustasid märuli ja süüdistasid Iisraeli politseid
katses piirata nende usuvabadust ja selle erinevaid väljendusvorme,
mille üheks oluliseks osaks on palvetamine Templimäel.
Jeruusalemma politsei pidi tarvitama karme meetmeid
piirkonna maha rahustamiseks.
Kuigi Palestiina omavalitsus oli sulgenud kõik piirid
juba kuu aja eest,
on Jeruusalemma ja eriti vanalinna Templimäega seotud usulised pinged
alati omaette klassist. Islamiõpetlaste süüdistuste väitel
kasutab Iisraeli valitsus koroonaviirust ettekäändeks,
et mitte lasta moslemeil nende usurituaale järgida
ja vähehaaval vanalinna judaiseerimist alustada.
Kaugeimale Iisraeli- ja juudivastasuses on jõudnud Türgi,
kes süüdistab Iisraeli kogu viiruse arendamises
ja selle globaalses kasutamises.
Lähis-Ida meediat uuriv instituut MEMRI avaldas nädala eest uudise,
mis pärines Türgi pressilt ja valitsuse lähiringkondadest.
Türgi Refah' partei juht Fatih Erbakan, kes on president Erdogani lähikondne,
tõdes avalduses, et kuigi neil pole kindlaid tõendeid,
teenivat viirus selgelt sionistide eesmärke.
"See on sionistide plaan, mille sihiks on vähendada maailma rahvaarvu."
Sionism on tema sõnul 5000 aastat vana bakter,
mis on inimkonnale kannatusi põhjustanud.
Kuigi mõningail hinnanguil
on suur osa türklastest juba koroonaviirusse nakatunud,
pole valitsus keelanud mošeedes palvetamist.
President Erdogan on öelnud, et paranemine tuleb usust
ja kui Allahi kodades tsiteeritakse neid Koraani salme,
ei saa keegi hageks jääda, öeldi ühes avalduses.
Iisraeli suurima mageveeallika, Gennetsareti veetase
on nüüd peaaegu rekordkõrgusel
ja tagab pikaks ajaks riigi veevarustuse.
Kui uudistetoimetus umbes paari nädala eest Tiberiases käis,
näitas järvepinna kõrgust mõõtev digitaalne skaala,
et see on 74 cm alla maksimumpiiri, kus avatakse tammid,
ehk 208,8 m allapool merepinda.
Viimastel päevadel on taas rikkalikult sadanud
ja mõne päeva eest võetud mõõdud näitasid, et jäänud on veel 50 cm
ja siis hakatakse vett Jordani jõkke laskma.
Veed on juba tõusnud Gennetsareti põhjaservas asuva
nn Jeesuse ilmumise kiriku vundamendi tasemele,
mida pole nähtud aastakümneid.
Hermoni mäe rikkalik lumevaip on enamjaolt veel sulamata,
nii et tänavu kevadel võib ees olla too sündmus,
mida viimati nähti 40 aasta eest ja mida kindlasti tervitatakse
jõe alajooksu kallastel kuni Surnumereni välja.
Serbia president Aleksandar Vucic rääkis teisipäeval 17. märtsil,
et riik avab Jeruusalemmas ametliku kontori.
Asi pole seega veel saatkonnas,
vaid pigem konsulaadi laadselt töötava esindusega.
President Vucic täpsustas kõnes,
mille ta pidas Ameerika-Iisraeli koostöökonverentsil Washingtonis,
et asi pole vaid kaubandusesinduses,
vaid see aitab riigi kodanikke Iisraelis parimal võimalikul moel.
Serbia saatkond on endiselt Tel Avivis
ja vähemalt esialgu seda veel Jeruusalemma ei kolita,
täpsustas Vucic oma sõnavõtus.
Salapära varjutab endiselt sündmust, mille objektiks oli oluline ja tähtis,
Süürias asuv Iraani valitsetav Abulkamali armeebaas.
Kahe nädala taguse rünnaku eel tulistati mainitud baasist rakett,
mis tappis mitmeid USA Taji baasis paiknenud sõdureid.
USA eitab rünnakus osalemist, kuid selle tulemusel
hukkus ca 30 Iraani, Süüria ja Hezbollah' sõdurit,
ja see hävitas vähemalt 15 olulist hoonet ja sõjamoonaladu
ning teisi objekte.
Süüria ja Iraan süüdistavad endiselt
USAd, teisi Lääne koalitsiooni kuuluvaid riike ja muidugi Iisraeli,
kes sama loomulikult eitab mingit teavet kogu intsidendi kohta.
Abulkamal on üks Iraani suuremaid ja tähtsamaid Süürias asuvaid baase
ja selle osaline hävinemine oli taas üks tõsine tagasilöök
Iraani ekspansioonipürgimustele.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee